નિખિલ ભારદ્વાજ (સિદ્ધાર્થ મલ્હોત્રા) શાંત અને અમુક અંશે શરમાળ પ્રકૃતિનો છે તો મીતા (પરિણીતી ચોપડા) તોફાની અને પોતાનું ધાર્યું કરવામાં માને છે. ભારદ્વાજ ફૅમિલીને દીકરો શાંત છે એ વાતથી તકલીફ છે તો મીતાની ફૅમિલીને દીકરીના સ્વભાવની સામે વિરોધ છે. મીતાને બે બીજી બહેન પણ છે, દીક્ષા અને કરિશ્મા. દીક્ષાનાં મૅરેજમાં સિદ્ધાર્થ તેની ફૅમિલી સાથે આવે છે. જે દિવસે મૅરેજ છે એ જ દિવસે મીતા ઘરમાંથી ભાગી જવાની તૈયારી કરે છે અને એ નિખિલ જોઈ જાય છે. જોકે નિખિલને મીતામાં કોઈ રસ નથી અને મીતા ભાગી જાય છે. અનાયાસ નિખિલ આ જ મૅરેજ-પાર્ટીમાં કરિશ્મા (અદાહ શર્મા)ને મળે છે અને કરિશ્મા સાથે તેને પ્રેમ થઈ જાય છે. નિખિલ અને કરિશ્માનો પ્રેમ આગળ વધે છે અને બન્ને ફૅમિલી તેમનાં મૅરેજ કરાવવા તૈયાર પણ થઈ જાય છે, પણ કરિશ્માના પપ્પા દેવેશ સોલંકી (મનોજ જોશી)ને નિખિલ બહુ ઢીલો અને ઉત્સાહ વિનાનો લાગ્યા કરે છે. આ બાબતમાં તે વારંવાર ટોણા પણ મારે છે. બન્નેની સગાઈ થાય છે અને સગાઈના દિવસે નિખિલ કરિશ્માને પ્રૉમિસ કરે છે કે તે કોઈ પણ હિસાબે સાત દિવસમાં પોતાની પાત્રતા પુરવાર કરશે. સગાઈના દિવસે નિખિલ ફરી એક વાર મીતાને મળે છે. મીતા અને પપ્પાને બનતું નથી એટલે કરિશ્મા નિખિલને મીતા માટે રહેવાની અરેન્જમેન્ટ કરવાની જવાબદારી આપે છે.